Sugiono (politikus)

Sugiono (lahèr 11 Februari 1979) panèka politikus Indonesia sè ajabat mènangka Menteri Lowar Naghârâ Indonesia sejjhâk taon 2024. Salèrana dhâddhi sala sèttong angghuta partama Partai Gerakan Indonesia Raya (Gerindra) bân aktif mènangka kader sejjhâk taon 2008.Times, I. D. N.; Dewi, Santi. "Profil Sugiono, Kader Kesatria Jedi Prabowo di Dunia Politik". IDN Times. Èaksès tangghâl 2024-09-30.

salèrana panèka Menteri Lowar Naghârâ Indonesia partama dâri partai politik sejjhâk Alwi Shihab (ajabat 1999–2001) bân sè partama sè andi' latar belakang militèr.

Sabelluna ka'dinto, salèrana panèka Bekkèl Katua Komisi I DPR-RI (2019-2024)Liputan6.com (2024-09-28). "PKS soal Kabar Politikus Gerindra Sugiono Bakal Jadi Menlu: Teruskan Kinerja Retno Marsudi". liputan6.com. Èaksès tangghâl 2024-10-02. saellana suksès arebbu' sèttong korsè ghâbây Partai Gerindra dâ' ka pèlèyan umum Legislatif 2019 dâri Daèrah Pèlèyan Jhâbâ Tengnga I (Kottah Semarang, Kabhupatèn Semarang, Kabhupatèn Kendal, bân kottah Salatiga).Catat! Ini Daftar Anggota DPR RI di Komisi I hingga Komisi XI, Èaksès tangghâl 30 September 2021.

È pèlèyan umum 2024, Sugiono abâli mennang korsè DPR-RI ghâbây periode 2024-2029 dâri daèrah pèlèyan sè padâ.

 Riwayat HidupSugiono, Putra Kelahiran Takengon ini Didapuk jadi Wakil Ketua Harian Gerindra Priode 2020-2025, Èaksès tangghâl 14 Desember 2021. 
Odi' è dhârâdhân tèngghi Gayo, Sugiono lahèr tangghâl 11 Februari 1979 è Takengon, Aceh Tengnga. Saellana mamarè SD è Takengon, Sugiono alanjut pendidikan è SMPN 1 Takengon bân SMPN 3 Banda Aceh.Tjitra, Andry Triyanto (2024-09-14). "Profil Sugiono, Anak Ideologis Prabowo yang Digadang-gadang Jadi Menlu". Tempo. Èaksès tangghâl 2024-10-02.

Taon 1994, Sugiono lolos sèlèksi maso' Taruna Nusantara Magelang, Jhâbâ Tengnga. È ka'dissa', salèrana aktif dâlem OSIS.

Salèrana pas adaftar dhâddhi calon taruna AKABRI. Tapè è bâkto sè padâ, Danjen Kopassus bâkto jârèya, Mayor Jenderal TNI Prabowo Subianto, mokka' pilot project aropa pangèrèman alumni SMA Taruna Nusantara ka pan-bârâmpan parghuruwân tèngghi militèr è Amerika Serikat kalabân program beasiswa.

Salèrana pas mèlè noro' adaftar program kasebbhut. Salèrana noro' sèlèksi kantos ènyata'aghi lulus ghâbây noro' pendidikan mènangka kadet è Norwich University, panèka kampus militèr palèng towa è Amerika Serikat.

Saampona lulus dâri Norwich University, Sugiono sempet alako è Amerika Serikat sabelluna abâli ka Indonesia bân noro' pendidikan calon perwira TNI (Semapa PK) è Akademi Militèr Magelang. È taon 2002, Sugiono lulus bân èlanti' mènangka perwira TNI AD kalabân pangkat Letnan Duwâ' korps Infanteri.

 Riwayat pendidikan 

 SDN Blang Kolak I (1985 - 1991)
 SMPN Blang Kolak I (1991 - 1994)
 SMA Taruna Nusantara Magelang (1994 - 1997)
 S-1 Teknik Komputer, Universitas Norwich (B.S)Media, Kompas Cyber (2024-10-26). "Sosok Menteri Luar Negeri Sugiono, Alumnus Berprestasi SMA Taruna Nusantara". KOMPAS.com. Èaksès tangghâl 2024-10-27. (1997 - 2001)
 Sakolah Perwira Prajurit Karier TNI (2002)

 Sombher-sombher